section_heading: Arhitektura
paragraph_text: U GRASS distribuciju uključeno je preko 400 osnovnih modula i preko 200 dodatnih modula koje su stvorili korisnici i koji su ponuđeni na službenoj web stranici projekta.AddOns/GRASS 6, grasswiki.osgeo.org, pristupljeno 1. kolovoza 2014. GRASS biblioteke i osnovni moduli pisani su u programskom jeziku C; ostali moduli su pisani u C, C++, Python i Tcl programskim jezicima, UNIX ljusci ili u drugim programskim jezicima.